 Marka aad garoonka kas oo baxdo Buuraha caanka ah ee NAASA-HABLOOD ayaa kaa hor imaanaya iyo magaalo Buuraley ah oo aad qiyaasi kartid baaxadeeda, Hargeysa marka aad dhinac kasta ka eegto waa mid wada mashquul ah cid kasta waxay ku jirtaa orod ay quutul daruurigeeda ku raadineyo, dadka shaqeeya ayaase aad u yar, waxaa intaas dheer in meel waliba uu ka socdo dhisme, dariiq kasta oo aad marto dhisme cusub iyo mid la sii cusbooneysiinayo ayaa kaaga muuqanaya waxayna magaaladu ku jirtaa kacaan dib u dhis lagu tilmaami karo, waxaa sii qarsoomaya raadadkii ay ku reebeen dagaaladii sokeeye iyo burburkii gaaray, ammaanka halkii ugu sareysay ayuu joogaa oo marna ma arkeysid cid hub sidata marka laga reebo ciidamada nabadgelyada. 